  ИА «Удмуртия» Удмуртилэн тӧроезлэсь ужзэ огдырлы быдэсъясь Александр Бречалов элькунысь тазалыкез утёнъя министрлэсь ужзэ быдэсъясез Алексей Чуршинэз ужезлэсь мозмытӥз. Со сярысь кивалтӥсь ивортӥз «Твиттерысь» бамаз. «Элькунысь тазалыкез утён удысын люкаськем ужпумъёс министерстволэсь ужзэ чутрак воштыны кулэ каро! А. Д. Чуршинэз отставкае келяй», — гожтӥз улосвыл кивалтӥсь. Тодэ вайытом, элькунысь тазалыкез утёнъя министерствоен Алексей Чуршин 2014-тӥ арысен кивалтӥз. Солэсь азьвыл Ижкарысь 10 номеро эмъяськоннилэн валтӥсь эмчиез вал. Тегъёс: Удмуртия АлексейЧуршин тазалыкезутён АлександрБречалов  